Diari Oficial de la Generalitat Valenciana


Sumari del DOGV 4385, del 25-11-2002 (2002/12439)

DECRET 184/2002, de 19 de novembre, del Govern Valencià, pel qual es crea el Colegio Público de Educación Infantil y Primaria núm. 18 d'Orihuela-Dehesa de Campoamor.
---------------------------------------------------------------------------------------------------------------------------------------------------------------------

### Dades del document

Número de DOGV
:   4385

Data del DOGV
:   25-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12288


Data del document
:   19-11-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Orihuela
    * centre d'ensenyament
    * ensenyament públic

DECRET 184/2002, de 19 de novembre, del Govern Valencià, pel qual es crea el Colegio Público de Educación Infantil y Primaria núm. 18 d'Orihuela-Dehesa de Campoamor. [2002/X12867]
  
En el curs escolar 2000/2001 es va posar en funcionament un nou col·legi públic a Orihuela, no previst en el mapa escolar, actualment Col·legi Públic Los Dolses, per a atendre l'increment de la demanda de llocs escolars. Novament resulta necessari modificar les previsions d'escolarització que en el seu moment van determinar la configuració del mapa escolar i crear un nou centre per a escolaritzar l'alumnat en el districte escolar AL-42, Orihuela-Dehesa de Campoamor.
  
La societat mercantil Construccions i Infraestructures Educatives de la Generalitat Valenciana, SA., ha gestionat la construcció d'un nou edifici escolar per a albergar el citat centre docent en un solar de 10.000 m2, ubicat en el Programa d'Actuació Urbanística 4, Los Dolses, Devesa de Campoamor, que ha posat a disposició de la Generalitat Valenciana l'Ajuntament d'Orihuela, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura i Educació, després de la deliberació de Govern Valencià, en la reunió de dia 19 de novembre,
  
DECRETE
  
Article 1
  
Es crea el següent centre docent:
  
Província: Alacant
  
Localitat: Orihuela-Dehesa de Campoamor
  
Denominació: Colegio Público de Educación Infantil y Primaria núm. 18
  
Codi: 25867637
  
Titular: Generalitat Valenciana
  
Adreça: c/ Nespra, parcel·la D-2
  
Composició: 6 unitats d'Educació infantil i 12 d'Educació Primària
  
Capacitat: 150 llocs escolars d'Educació Infantil i 300 d'Educació Primària
  
Article 2
  
Els llocs de treball del centre seran els següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 2 d'Educació Especial, Pedagogia Terapèutica
  
Article 3
  
1. El Colegio Público de Educación Infantil y Primaria núm. 18 d'Orihuela iniciarà les seues activitats en el curs escolar 2002/2003.
  
2. En el citat curs escolar oferirà 2 unitats d'Educació Infantil i 5 d'Educació Primària, la resta d'unitats s'oferiran progressivament en cursos successius.
  
3. El centre disposarà dels llocs de treball següents:
  
- 2 d'Educació Infantil
  
- 4 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
DISPOSICIÓ ADDICIONAL
  
El que establix el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries que per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor al sendemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 19 de novembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS